17. Átmeneti kereskedelmi megállapodás Türkmenisztánnal (szavazás) 
- A szavazás előtt:
Daniel Caspary
(DE) Elnök úr, hölgyeim és uraim! Halasztást kérek a 170. cikk (4) bekezdésének megfelelően az áprilisi II. ülésszakig. Tegnap a képviselőcsoportok ülése alatt dokumentumokat kaptunk a Bizottságtól és a Tanácstól, amelyekben a Bizottság és a Tanács közelít álláspontunkhoz. A dokumentumok megfelelő megvitatására azonban nem jutott időnk. Hálás lennék tehát egy halasztásért.
Szeretném azonban az összes képviselőcsoportból érkező összes képviselőt megkérni, hogy legyenek kedvesek tartózkodjanak attól, hogy ezt a Türkmenisztánnal kötött ideiglenes megállapodást olyan eszközként használják, amellyel nagyobb jogokat szerezhetnek a Parlament számára a Tanácshoz és a Bizottsághoz képest. Óriási szégyen lenne, ha ez a dokumentum ennek a problémának látná kárát.
Stavros Dimas
a Bizottság tagja. - Nincs kifogásunk a halasztás ellen.
(A Parlament eldönti a szavazás elhalasztását)
